smcproject/ml-wiki-sentences huggingface dataset:
സയൻസ്, എഞ്ചിനീയറിംഗ് മേഖലകളിൽ, യൂണിവേഴ്സിറ്റിയിലെ ശ്രദ്ധേയമായ പൂർവ്വ വിദ്യാർത്ഥികളിൽ രസതന്ത്രജ്ഞനും ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് ഡയറക്ടറുമായ പദ്മനാഭൻ ബലറാം ഉൾപ്പെടുന്നു; കാന്റിലാൽ മാർഡിയ, സ്റ്റാറ്റിസ്റ്റിഷ്യൻ, ഗൈ മെഡൽ ജേതാക്കൾ; ഇലക്ട്രിക്കൽ എഞ്ചിനീയറും 2014 ലെ ദേശീയ മെഡൽ ശാസ്ത്രജ്ഞനുമായ തോമസ് കൈലത്ത് ; സിവിൽ എഞ്ചിനീയറും ആർലിംഗ്ടണിലെ ടെക്സസ് സർവകലാശാലയുടെ എട്ടാമത്തെ പ്രസിഡന്റുമായ വിസ്തസ്പ് കർഭാരി; മിനസോട്ട യൂണിവേഴ്സിറ്റിയിലെ പ്രൊഫസറും കംപ്യൂട്ടേഷണൽ ഫ്ലൂയിഡ് ഡൈനാമിക്സ് (സിഎഫ്ഡി), കമ്പ്യൂട്ടേഷണൽ ഫ്ലൂയിഡ് ഡൈനാമിൿസ് എന്നിവയിലെ പയനിയറുമായ സുഹാസ് പതങ്കർ; സി. കുമാർ എൻ. പട്ടേൽ, കാർബൺ ഡൈ ഓക്സൈഡ് ലേസറിന്റെ കണ്ടുപിടുത്തക്കാരൻ, 1996 ലെ നാഷണൽ മെഡൽ ഓഫ് സയൻസ് സ്വീകർത്താവ് , ലോസ് ഏഞ്ചൽസിലെ കാലിഫോർണിയ സർവകലാശാലയിലെ ഗവേഷണ വൈസ് ചാൻസലർ; ആദ്യത്തെ ഇന്ത്യൻ ജീനോമിനെ ക്രമീകരിക്കുന്നതിൽ പ്രശസ്തനായ ബയോ ഇൻഫോർമാറ്റിഷ്യൻ വിനോദ് സ്കറിയയും , വി. എസ്. ഹുസുർബസാർ സ്ഥിതിവിവരക്കണക്ക് വകുപ്പിന്റെ ആദ്യ തലവനായിരുന്നു.
സിവിൽ സർവീസസ് പരിശീലകനും എഴുത്തുകാരനും ചരിത്രകാരനുമായിരുന്നു എസ്. എൻ. സദാശിവൻ എന്നിവർ സർവ്വകലാശാലയിലെ പൂർവ്വവിദ്യാർത്ഥികളാണ്.
അശുതോഷ് അഗശെ, ബിസിനസ്സുകാരനായ-ക്രിക്കറ്റ്, ബോളിവുഡ് നടൻ കേ മേനോൻ, രാഷ്ട്രീയക്കാരൻ കെ.ടി. രാമറാവു , ഗുൽഷൻ കുമാർ ബാജ്വ അഴിമതിക്കെതിരെ സാമൂഹ്യ പ്രവർത്തകനായ, ഒപ്പം പുഷ്കർ മുകെവർ, സംരംഭക, സഹസ്ഥാപകൻ ഡ്രിപ്പ് ക്യാപിറ്റൽ എന്നിവർ മറ്റു മുൻ വിദ്യാർത്ഥികളിൽ ഉൾപ്പെടുന്നു .
ഇതും കാണുക പൂനെ സർവകലാശാല ഫാക്കൽറ്റി ഇന്ത്യയിലെ സർവ്വകലാശാലകളുടെ പട്ടിക ഇന്ത്യയിലെ സർവ്വകലാശാലകളും കോളേജുകളും അവലംബം പുറത്തേക്കുള്ള കണ്ണികൾ University of Pune എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Pune university Information Center Archived 2021-04-26 at the Wayback Machine .
സാവിത്രി (നടി) ഇംഗ്ലീഷ് വിലാസം https://ml.wikipedia.org/wiki/Savitri
പ്രമുഖ ഇന്ത്യൻ ചലച്ചിത്ര അഭിനേത്രി, പിന്നണിഗായിക, നർത്തകി, സംവിധായിക, നിർമ്മാതാവ് എന്നീ നിലകളിൽ പ്രസിദ്ധിയാർജിച്ച സാവിത്രി (4 ജനുവരി 1936 – 26 ഡിസംബർ 1981) തെലുങ്ക് , തമിഴ് , കന്നട , മലയാളം , ഹിന്ദി എന്നീ ഭാഷാചലച്ചിത്രങ്ങളിൽ അഭിനയിച്ചിട്ടുണ്ട്.
30-ാമത്തെ ഇന്റർ നാഷണൽ ഫിലിംഫെസറ്റിവലിൽ സിനിമയിലെ വനിത എന്നാണ് സാവിത്രി എന്ന നടിയെ വിശേഷിപ്പിക്കപ്പെട്ടത്.
കൂടാതെ മഹാനടി എന്നറിയപ്പെടുകയും ചെയ്തു.
1960 -ലെ ചിവരാകു മിഗിലെഡി എന്ന തെലുങ്കു സിനിമയിലെ അഭിനയത്തിന് രാഷ്ട്രപതി അവാർഡ് ലഭിക്കുകയുണ്ടായി.
1968-ൽ സാവിത്രി നിർമ്മാണവും സംവിധാനവും നിർവ്വഹിച്ച ചിന്നരി പപലു എന്ന തെലുങ്കു സിനിമയ്ക്ക് ഏറ്റവും നല്ല സിനിമയ്ക്കുള്ള നന്ദി അവാർഡ് ലഭിക്കുകയുണ്ടായി.
1960-നുശേഷമുള്ള ചലച്ചിത്രജീവിതത്തിൽ സാവിത്രി വലിയ സാമ്പത്തികപ്രശ്നങ്ങളിൽ ചെന്ന് വീഴുകയും മദ്യപാനത്തിന് അടിമപ്പെടുകയും ചെയ്തിരുന്നു.
തുടർന്ന് അഭിനയജീവിതം തടസ്സപ്പെടുകയും ചെയ്തു.1973-ൽ ചുഴി എന്ന മലയാളം സിനിമയിൽ അഭിനയിച്ചിരുന്നു.
പക്ഷെ ആ സിനിമ വിജയിച്ചിരുന്നില്ല.
അർദ്ധാംഗി (1955), തോടി കൊഡലു (1957), മായാബസാർ , (1957), മംഗല്യബലം (1958), ചിവരുഗു മിഗിലെഡി (1960), മൂഗ മനുസുലു (1963), ഡോക്ടർ ചക്രവർത്തി (1964), വരകാട്ണം (1968) എന്നിവ സാവിത്രിയ്ക്ക് അവാർഡ് നേടികൊടുത്ത സിനിമകളാണ്.
കളത്തൂർ കണ്ണമ്മ (1959) , പാസമലർ (1961) , പാവ മന്നിപ്പു (1961), പാർത്താൽ പസി തീരും (1962), കർപഗം (1963), കർണൻ (1963), കായി കൊടുത്ത ദൈവം നവരാത്രി (1964),  തിരുവിളയാടൽ (1965) എന്നീ തമിഴ് സിനിമകളിലും അഭിനയിക്കുകയുണ്ടായി.
1936 ജനുവരി 4 ന് ഇന്ന് ആന്ധ്രാപ്രദേശത്തിന്റെ ഭാഗമായ മദ്രാസ് പ്രെസിഡൻസിയിൽ ഗുണ്ടുർ ജില്ലയിലെ ചിറവുരുവിലാണ് ജനിച്ചത്.
സാവിത്രിക്ക് ആറുവയസ്സുള്ളപ്പോൾ അവളുടെ അമ്മ വിധവയാകുകയും അവർ സാവിത്രിയുടെ സഹോദരൻ മാരുതിയെയും കൂട്ടി അവരുടെ സഹോദരന്റെ ആശ്രയത്തിലെത്തുകയും ചെയ്തു.
സാവിത്രിയുടെ അമ്മാവൻ അവളുടെ നൃത്തത്തിലുള്ള കഴിവിനെ തിരിച്ചറിഞ്ഞ് അവളെ നൃത്തപരിപാടികൾ അവതരിപ്പിക്കാൻ അനുവദിച്ചു.
1948-ൽ തമിഴ് നടനായ ജെമിനി ഗണേഷനെ സാവിത്രി ആദ്യമായി കണ്ടുമുട്ടുകയും 1952-ൽ അവർ വിവാഹം ചെയ്യുകയും ചെയ്തു.
ജെമിനിഗണേഷൻ മുൻവിവാഹം ചെയ്തിട്ടുള്ളതിനാൽ ഈ വിവാഹം അവളുടെ അമ്മാവനുമായി അഭിപ്രായവ്യത്യാസം ഉണ്ടാകാനിടയായി.
ജെമിനിഗണേഷന് ആദ്യവിവാഹത്തിൽ 4 കുട്ടികളുള്ളതു കൂടാതെ പുഷ്പവല്ലി എന്ന സ്ത്രീയുമായി ബന്ധവുമുണ്ടായിരുന്നു.
ഒരു ഫോട്ടോഗ്രാഫിൽ സാവിത്രി ഗണേഷ് എന്നെഴുതിയതോടെ സാവിത്രിയുടെ വിവാഹം പരസ്യമാകുകയും ചെയ്തു.
സാവിത്രിയെ വിവാഹം കഴിച്ചതിനുശേഷമാണ് പുഷ്പവല്ലിയിൽ തനിക്ക് രണ്ട് പെൺമക്കളുണ്ടെന്ന സത്യം ഗണേഷൻ  തിരിച്ചറിഞ്ഞത്.
വളരെ ചെറിയ കുട്ടിയായിരിക്കുമ്പോൾ തന്നെ സാവിത്രി നൃത്തനാടകങ്ങളിൽ അഭിനയിച്ചിരുന്നു.
തെലുങ്കു നടനായിരുന്ന കൊൻഗര ജഗ്ഗയ്യയുടെ നാടകകമ്പനിയിൽ ചേർന്ന് നൃത്തനാടകങ്ങൾ അവതരിപ്പിച്ചു.12 വയസ്സുള്ളപ്പോൾ മദ്രാസിലെ സിനിമാഭിനയത്തിലേർപ്പെട്ടെങ്കിലും അത്ര വിജയകരമായിരുന്നില്ല.
എന്നാൽ1950 ആയപ്പോഴേയ്ക്കും സംസാരം എന്ന തെലുങ്കു സിനിമയിൽ പ്രാധാന്യമുള്ള കഥാപാത്രത്തെ ലഭിച്ചു.
പക്ഷെ നിരവധി പ്രാവശ്യം അഭിനയിച്ചെങ്കിലും അവൾ വിജയിച്ചില്ല.
ഒടുവിൽ ആ കഥാപാത്രം ലക്ഷ്മിരാജ്യത്തിന് നല്കി.
രൂപവതി, പാതാളഭൈരവി എന്നിവയിൽ ചെറുവേഷങ്ങൾ അഭിനയിച്ചെങ്കിലും തുടർന്ന് പെല്ലി ചെസി ചൂടു എന്ന തെലുങ്കു സിനിമയിൽ അഭിനയിക്കാൻ സാധിച്ചു.
A promotional poster of the film Shanthi in 1952
തെലുങ്കു സിനിമയിലെ ഏറ്റവും നല്ല അഭിനേത്രി എന്ന നിലയിലാണ് സാവിത്രി അറിയപ്പെട്ടിരുന്നത്.1952-ലെ പെല്ലി ചെസി ചൂടു എന്ന തെലുങ്കു സിനിമയിൽ പ്രാധാന്യമുള്ള കഥാപാത്രത്തെയാണ് അവതരിപ്പിച്ചത്.
ഇന്ത്യൻ സ്ത്രീധന വ്യവസ്ഥിതിയുടെ ചീത്തവശങ്ങളെക്കുറിച്ചുള്ളതാണ് ഈ സിനിമയിലെ പ്രമേയം.
കല്യാണം പാണി പാർ എന്ന തലക്കെട്ടിൽ ഈ സിനിമ തമിഴിലും നിർമ്മിച്ചിരുന്നു.
തമിഴിൽ നിർമ്മിച്ച ആദ്യത്തെ കളർ സിനിമയായിരുന്നു ഇത്.
ഈ സിനിമയ്ക്ക് ഫിലിം ഫെയർ അവാർഡും ലഭിച്ചിരുന്നു.
ഈ സിനിമ ബംഗാളി സിനിമയായ ദീപ് ജ്വാലെ ജയ് എന്ന സിനിമയുടെ പുനർനിർമ്മാണമായിരുന്നു.
ഈ സിനിമ വീണ്ടും ഹിന്ദിയിലേയ്ക്ക് ഖാമോഷി എന്ന പേരിൽ പുനർനിർമ്മാണം നടത്തുകയുണ്ടായി.
ഇതിലെ നായിക വഹീദ റഹ്മാൻ ആയിരുന്നു.
അവർ ഒരു ഇന്റർവ്യൂവിൽ സാവിത്രിയുടെ അഭിനയവുമായി താരതമ്യം ചെയ്തു സംസാരിക്കുകയുണ്ടായി.
ചിവരാകു മിഗിലെഡി എന്ന തെലുങ്കു സിനിമയിലെ സാവിത്രിയുടെ അഭിനയത്തിന്റെ നിലവാരത്തിലേയ്ക്ക് തനിയ്ക്ക് എത്താൻ സാധിച്ചില്ല എന്ന് അവർ പറയുകയുണ്ടായി.
1963-ലെ കർപഗം എന്ന തമിഴ് സിനിമയിൽ അമുത എന്ന കഥാപാത്രത്തെയാണ് അവതരിപ്പിച്ചത്.
ഈ സിനിമയ്ക്ക് നാഷണൽ ഫിലിം ഫെയർ അവാർഡ് ലഭിച്ചിരുന്നു.
ഈ സിനിമ വിഷുക്കണി എന്ന പേരിൽ മലയാളത്തിൽ പുനർനിർമ്മാണം നടത്തിയിരുന്നു.
തുടർന്ന് ഈ സിനിമ തമിഴിലും നിർമ്മിക്കുകയുണ്ടായി.
വിവിധമേഖലകളിലുള്ള വനിതകൾ ഒത്തുചേർന്ന് നിർമ്മിച്ച സിനിമയായിരുന്നു ഇത്.
തുടർന്ന് അഭിനയജീവിതം തടസ്സപ്പെടുകയും ചെയ്തു.
ഹിന്ദി ചലച്ചിത്രരംഗം
ബഹുത് ദിൻ ഹുവേ (1954), ഖർ ബസ്കെ ദേഖോ (1963), ബാലറാം ശ്രീകൃഷ്ണ (1968), ഗംഗാ കി ലഹരെൻ (1964) എന്നീ ഹിന്ദി ചലച്ചിത്രങ്ങളിൽ സാവിത്രി അഭിനയിച്ചിരുന്നു.
കന്നട ചലച്ചിത്രരംഗം
തായിഗെ തക്ക മഗ (1978), രവിചന്ദ്ര (1980), ചന്ദനഡ ഗൊംബെ(1979) എന്നീ കന്നട ചലച്ചിത്രങ്ങളിൽ സാവിത്രി അഭിനയിച്ചിരുന്നു.
സാവിത്രി അറിയപ്പെടുന്ന പിന്നണിഗായികയായിരുന്നു.
മായാബസാർ (1957) എന്ന ചലച്ചിത്രത്തിലെ സുന്ദരി നീവൻടി എന്നു തുടങ്ങുന്ന ഗാനം, നവരാത്രി (1966) എന്ന ചലച്ചിത്രത്തിലെ രൻഗു രൻഗു സില എന്നു തുടങ്ങുന്ന ഗാനം, അന്നപൂർണ്ണ (1960) എന്ന ചലച്ചിത്രത്തിലെ നീവേവരോ എന്നു തുടങ്ങുന്ന ഗാനം എന്നിവ പാടിയത് സാവിത്രിയായിരുന്നു.
ഇൗ സിനിമകളിൽ നടി ഗിരിജയ്ക്ക് ശബ്ദവും നൽകിയിരുന്നു.
സാവിത്രി ചിന്നരി പപലു (1968), ചിരഞ്ജീവി , മാതൃദേവത , വിന്ത സംസാരം , കുഴന്തൈ ഉള്ളം , പ്രാപ്തം എന്നീ ചലച്ചിത്രങ്ങൾ സംവിധാനം ചെയ്തിട്ടുണ്ട്.
1969-ൽ മദ്യപാനം ആരംഭിച്ച സാവിത്രി വർഷങ്ങളോളം മദ്യത്തിനടിമയായിരുന്നു.
പ്രമേഹവും ഉയർന്ന രക്തസമ്മർദ്ദത്തിന്റെയും ഫലമായി 45-ാമത്തെ വയസ്സിൽ 18 മാസം (ഒന്നര വർഷം) കോമാ സ്റ്റേജിൽ കിടന്നു.
തുടർന്ന് 1981ഡിസംബർ 26-ന് സാവിത്രി എന്ന മഹാനടി കാലയവനികയ്ക്കുള്ളിൽ മറഞ്ഞു.
മഹാനടി
2018 മേയ് 10-ന്  റിലീസ് ചെയ്ത തമിഴ് , തെലുങ്ക് , മലയാളം , ഹിന്ദി എന്നീ ഭാഷകളിൽ നിർമ്മിച്ച മഹാനടി എന്ന ചലച്ചിത്രം സാവിത്രിയുടെ ജീവിതത്തെ അടിസ്ഥാനപ്പെടുത്തി നിർമ്മിച്ചതാണ്.
അവാർഡുകൾ രാഷ്ട്രപതി അവാർഡ് നന്ദി അവാർഡ് കലൈയ്മമണി അവലംബം കൂടുതൽ വായനയ്ക്ക്
Biographies Vendithera Vishaada Raagaalu by Pasupuleti Rama Rao Mahanati Savitri Vendithera Samaragni by Pallavi A Legendary Actress Mahanati Savitri by V. R. Murthy പുറത്തേയ്ക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Savitri
സാവിത്രി ഖനോൽക്കർ
| ഇംഗ്ലീഷ് വിലാസം https://ml.wikipedia.org/wiki/Savitri_Khanolkar
ഭാരത സർക്കാർ നൽകുന്ന ധീരതക്കുള്ള പരമോന്നത പുരസ്കാരമായ പരമവീരചക്രം രൂപ കൽപ്പന ചെയ്ത വനിതയാണ് സാവിത്രി ഖനോൽക്കർ (20 ജൂലൈ 1913—1990 ).
സ്വിറ്റ്സർലന്റിൽ ജനിച്ച ഈവ് യുവാൻ മാഡെ ഡി മാറോസ്, ഭാരതീയനെ വിവാഹം കഴിച്ച്   സാവിത്രി ഖനോൽക്കർ എന്ന പേര് സ്വീകരിക്കുകയായിരുന്നു.
ചിത്രകാരിയായിരുന്ന സാവിത്രി, മേജർ ജനറൽ ഹീരാ ലാൽ അതലിന്റെ നിർദ്ദേശത്തെത്തുടർന്നാണ് പരമവീരചക്രം രൂപ കൽപ്പന ചെയ്തത്.
പര വീര ചക്ര അവലംബം ↑ http://www.tribuneindia.com/1999/99jun20/sunday/head2.htm പുറം കണ്ണികൾ The Paramvir Chakra and A Young Girl's Compassion വേ ബാക്ക് യന്ത്രത്തിൽ നിന്നും (archived 9 ജനുവരി 2004) Lt. Gen Harbaksh Singh's account
സാവിത്രി ശ്രീധരൻ ഇംഗ്ലീഷ് വിലാസം https://ml.wikipedia.org/wiki/Savithri_Sreedharan
ഒരു മലയാള നാടകനടിയാണ് സാവിത്രി ശ്രീധരൻ .
സമഗ്രസംഭാവനയ്ക്കുള്ള കേരള സംഗീതനാടക അക്കാദമി പുരസ്‌കാരം ഇവർക്കു ലഭിച്ചിട്ടുണ്ട്.
2018  ലെ മലയാള സിനിമയിലെ മികച്ച സ്വഭാവനടി ക്കുള്ള അവാർഡ് സുഡാനി ഫ്രം നൈജീരിയ എന്ന ചിത്രത്തിലെ അഭിനയത്തിന് കരസ്ഥമാക്കി , ,.
പതിനാറാം വയസ്സിൽ വളയനാട് കലാസമിതിയുടെ കറുത്ത വെള്ള എന്ന നാടകത്തിലാണ് ആദ്യമായി അഭിനയിച്ചത്.
വിവാഹ ശേഷമാണ് സാവിത്രി അഭിനയം ആരംഭിച്ചത്.
അമച്ച്വർ നാടക രംഗത്ത് ഇരുപതുവർഷത്തോളം പ്രവർത്തിച്ചശേഷമാണ് സാവിത്രി പ്രൊഫഷണൽ നാടകങ്ങളിലേക്കു പ്രവേശിച്ചത്.
1964 ൽ കോർപ്പറേഷൻ നടത്തിയ നാടകമത്സരത്തിൽ ആദ്യമായി പുരസ്കാരം ലഭിച്ചു. 'കാര യുവജന കലാസമിതി' യുടെ നോട്ടുകൾ എന്ന നാടകത്തിലെ അഭിനയമാണ് സാവിത്രിയെ ശ്രദ്ധേയയാക്കി മാറ്റിയത്.
സംഗീത നാടക അക്കാദമിയുടെ 1977-ലെ അമച്ച്വർ നാടക മത്സരത്തിൽ മികച്ച രണ്ടാമത്തെ നടിക്കുള്ള പുരസ്കാരം ലഭിച്ചു.
കെ.ടി. മുഹമ്മദിന്റെ ദീപസ്തംഭം മഹാശ്ചര്യം എന്ന നാടകത്തിൽ അഭിനയിച്ചുകൊണ്ടാണ് സാവിത്രി പ്രൊഫഷണൽ നാടകങ്ങളിലെ അഭിനയം ആരംഭിച്ചത്.
കെ.ടി.യുടെ 'കലിംഗ', ഇബ്രാഹിം വേങ്ങരയുടെ ചിരന്തന തിയേറ്റേഴ്‌സ്, വിക്രമൻനായരുടെ 'സ്റ്റേജ് ഇന്ത്യ' തുടങ്ങിയ സമിതികളിൽ അഭിനയിച്ചു.
കോഴിക്കോട് തിരുവണ്ണൂർ എന്ന ഗ്രാമത്തിൽ നിന്നും വന്ന സാവിത്രിയെ കേരളത്തിന് അകത്തും പുറത്തും ശ്രദ്ധേയായ നടിയാക്കി.
കുട്ട്യേടത്തി വിലാസിനി , സാവിത്രിയുടെ ബന്ധുവാണ്.
ഭർത്താവ് ശ്രീധരൻ.
അഭിനയിച്ച നാടകങ്ങൾ കറുത്ത വെള്ള നോട്ടുകൾ താഴ്‌വര തത്ത്വമസി ദീപസ്തംഭം മഹാശ്ചര്യം ക്ഷണിക്കുന്നു, കുടുംബസമേതം പുരസ്കാരങ്ങൾ
സമഗ്രസംഭാവനയ്ക്കുള്ള കേരള സംഗീതനാടക അക്കാദമി പുരസ്‌കാരം സാവിത്രിക്കു ലഭിച്ചു.
1977-ലെ സംഗീത നാടക അക്കാദമിയുടെ അമച്ച്വർ നാടക മത്സരത്തിൽ മികച്ച രണ്ടാമത്തെ നടിക്കുള്ള പുരസ്കാരവും ലഭിച്ചിട്ടുണ്ട്.
മികച്ച നടിക്കുള്ള കേരള സംഗീത നാടക അക്കാദമി പുരസ്കാരം - 2009 അവലംബം
സാവിത്രിബായ് ഫൂലെ ഇംഗ്ലീഷ് വിലാസം https://ml.wikipedia.org/wiki/Savitribai_Phule
മഹാരാഷ്ട്രയിൽ അധഃസ്ഥിതരുടെ വിമോചനത്തിനായി നിരന്തരം ഇടപെട്ട സാമൂഹ്യ പ്രവർത്തകയായിരുന്നു സാവിത്രിബായ് ഫൂലെ സ്ത്രീകളുടെ വിദ്യാഭ്യാസത്തിനായും ഉന്നതിക്കായും സധീരം പോരാടിയ ഇവർ ജ്യോതിറാവു ഫൂലെയുടെ പത്‌നിയാണ്.
1831 ജനുവരി 3നാണ് സാവിത്രി ഭായി എന്ന സാവിത്രി ഫൂലെ മഹാരാഷ്ട്രയിൽ ജനിച്ചു.
9 വയസ്സുള്ളപ്പോൾ 13കാരനായ ജ്യോതിറാവു ഫൂലെയുമായുള്ള വിവാഹം നടന്നു.
ജ്യോതിറാവുവിന്റെ പ്രോൽസാഹനം നിമിത്തം സ്‌കൂളിൽ പോയി പഠിച്ച് സ്‌കൂൾ അധ്യാപികയായി.
1848 ആഗസ്തിൽ ബുധവാർ പേട്ടയിലെ ഭിഡെവാഡയിൽ, വിദ്യാഭ്യാസം ചെയ്യാനവകാശമില്ലാതിരുന്ന ചമാർ, മഹർ, മാംഗ് തുടങ്ങിയ അസ്പൃശ്യ ജാതികളിൽപെട്ടവർക്കുമായി അവർ സ്വന്തമായി സ്‌കൂൾ ആരംഭിച്ചു.
സാമ്പത്തിക കാരണങ്ങളാൽ സാവിത്രി ഫൂലെയ്ക്ക് സ്‌കൂൾ പൂട്ടേണ്ടിവന്നു.
പൊതു പ്രശ്നങ്ങളിൽ ജ്യോതിറാവുവിനോടൊപ്പം സജീവമായിരുന്ന സാവിത്രിയുടെ നിരന്തര പരിശ്രമത്താൽ 1851 ജൂലൈ മാസത്തിൽ വീണ്ടും പെൺകുട്ടികൾക്കായുള്ള സ്‌കൂൾ തുറന്നു.
8 കുട്ടികളെ വെച്ച് ആരംഭിച്ച സ്‌കൂൾ പെട്ടെന്നു തന്നെ  വിപുലമായി പ്രവർത്തിക്കാനാരംഭിച്ചു.
1873 സെപ്തംബറിൽ ജ്യോതിറാവു ഫൂലെ രൂപം നൽകിയ സത്യശോധക് സമാജിന്റെ (സത്യാന്വേഷക സംഘടന) എല്ലാ പ്രവർത്തനങ്ങളിലും സാവിത്രി ഭായി ഭാഗഭാക്കായി.
സംഘടനയുടെ നേതൃത്വത്തിൽ പെൺകുട്ടികളുടെ വിദ്യാഭ്യാസം മാത്രമല്ല, വിധവാ വിവാഹം, വിധവകളുടെ മക്കൾക്കായി അനാഥാലയങ്ങൾ എന്നിവയും ആരംഭിച്ചു.
പരമ്പരാഗതമായ ആചാരങ്ങളെയും മറ്റ് അനാചാരങ്ങളെയും മാറ്റിനിർത്തിക്കൊണ്ട് ബദൽ വിവാഹങ്ങൾ സംഘടിപ്പിച്ചു.
സ്ത്രീകൾ വീടിനു പുറത്തിറങ്ങുന്നത് പോലും കടുത്ത അപമാനമായി കണ്ടിരുന്ന അക്കാലത്ത് യാഥാസ്ഥികരിൽ നിന്നും കനത്ത എതിർപ്പ് ഇവർ നേരിട്ടു.
കല്ലും ചളിയും തുടങ്ങി ചാണകം വരെ അവർക്കെതിരെ എറിയപ്പെട്ടു.
ഇതിൽ ഭയന്ന് പിന്മാറാതെ മാറ്റിയുടുക്കാൻ മറ്റൊരു സാരി കയ്യിൽ കരുതി.
ശക്തമായ എതിർപ്പുകളെ തുടർന്നു ദമ്പതികളെ വീട്ടിൽ നിന്ന് പുറത്താക്കി.
1852 നവംബർ 16 : ബ്രിട്ടീഷ് ഗവണ്മെന്റ് ഫുലെ ദമ്പതികളെ ആദരിച്ചു.
വിദ്യാഭ്യാസരംഗത്തെ പ്രവർത്തനങ്ങൾക്ക് “മികച്ച അദ്ധ്യാപിക”(best teacher) ആയി സാവിത്രിബായ് പ്രഖ്യപിക്കപെട്ടു
പ്ലേഗ് പടർന്നു പിടിച്ചപ്പോൾ ആ പ്രദേശങ്ങളിൽ ചെന്ന് മുന്നിൽനിന്ന് പ്രവർത്തിക്കുകയും രോഗം ബാധിച്ചവരെ ആശുപത്രിയിലെത്തിച്ച് രോഗം ഭേദമാകുംവരെ പരിചരിക്കുകയും ചെയ്തു.
അങ്ങനെ രോഗം പകർന്നാണ് 1897 മാർച്ച് 10ന് സാവിത്രി ഫൂലെ അന്തരിച്ചത്.
അവലംബം ↑ അധിക വായനയ്ക്ക് A Forgotten Liberator – The Life And Struggle of Savitribai Phule, Mountain Peak Publishers, New Delhi ISBN 978-81-906277-0-2 സാവിത്രിബായ് ഫുലെ - പുറം കണ്ണികൾ Navayan.com – Events, Life-sketch, Books, Poems, Photos of Bodhisattva Savitribai Phule Savitribai Phule എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രാമപുരം (വിവക്ഷകൾ)
രാമപുരം എന്ന പേര് ഇവയിൽ ഏതിനെയും വിവക്ഷിക്കാം: ഇന്ത്യയിലെ നഗരങ്ങളും പട്ടണങ്ങളും രാമപുരം, തമിഴ്‌നാട് രാമപുരം, ആന്ധ്രാപ്രദേശ് കേരളത്തിലെ നഗരങ്ങളും പട്ടണങ്ങളും രാമപുരം, കോട്ടയം രാമപുരം, മലപ്പുറം രാമപുരം, കണ്ണൂർ രാമപുരം, ആലപ്പുഴ രാമപുരം, തിരുവനന്തപുരം മറ്റുള്ളവ രാമപുരം പുഴ രാമപുരം കുടുംബം , കേരളത്തിലെ പ്രസിദ്ധമായ ഒരു കുടുംബം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
രാമപുരം പള്ളി ഇംഗ്ലീഷ് വിലാസം https://ml.wikipedia.org/wiki/Ramapuram_Church
കോട്ടയം ജില്ലയിൽ മീനച്ചിൽ താലൂക്കിൽ പാലായ്ക്കടുത്ത് രാമപുരം പട്ടണത്തിന് അഭിമുഖമായി സ്ഥിതിചെയ്യുന്ന പുരാതനമായ മൂന്ന് പള്ളികളാണ്സെന്റ് ആഗസ്ത്യൻസ്, സെന്റ് മേരീസ് പള്ളികൾ.
ഇവ രണ്ടും ചേർന്ന് രാമപുരം പള്ളി എന്നറിയപ്പെടുന്നു.
ഈ രണ്ടു പള്ളികളും സീറോ മലബാർ കത്തോലിക്ക സഭയുടെ കീഴിൽ പാലാ രൂപതയുടെ അധികാരപരിധിയിലാണ്.
വിശ്വാസികൾ ആചാരമായി എണ്ണയൊഴിച്ച് വരുന്ന കുരിശോടുകൂടിയ വലിയ നിലവിളക്ക് ചരിത്രം
പരിശുദ്ധ കന്യകാമറിയത്തെ പ്രതിഷ്ഠിച്ചിട്ടുള്ള ആദ്യത്തെ രാമപുരം പള്ളി എ.ഡി. 1450 നോടടുത്ത് പണി പൂർത്തിയായി .
അതിന് ശേഷം രണ്ട് പ്രാവശ്യംകൂടി ഈ പള്ളി പുതുക്കി പണിയുകയുണ്ടായി.
ഇന്ത്യയിൽ പോർച്ചുഗീസുകാരുടെ ഭരണകാലഘട്ടത്തിൽ, ഗോവ മെത്രാപ്പോലീത്തയായിരുന്ന അലക്സിന് ഡോം മെനെസിസ് അടിസ്ഥാന ശില ആശിർവദിച്ച പള്ളി പോർച്ചുഗീസ് ശില്പമാതൃകയിൽ പുതുക്കി പണിതിരുന്നു.
അദ്ദേഹം ആഗസ്തീനിയൻ സഭാവൈദികനായിരുന്നു.
അദ്ദേഹത്തിന്റെ സ്വാധീനത്തിലായിരിക്കണം വിശൂദ്ധ ആഗസ്റ്റിൻ ഈ പള്ളിയിൽ പ്രതിഷ്ഠിക്കപ്പെട്ടതെന്ന് കരുതുന്നു.
കന്യകാമറിയത്തിന്റെ നാമധേയത്തിലുള്ള പഴയ പള്ളിയുടെ അൾത്താര സങ്കീർത്തിയിൽ സൂക്ഷിച്ചുവെച്ചിട്ടുണ്ട്.
ഈ അൾത്താരയിലെ ചിത്രങ്ങൾ ഭാരതീയ ചിത്ര രീതിയിലാണ് രചിച്ചിട്ടുള്ളത്.
ദളിത് കുട്ടികളെ പഠിപ്പിച്ചിരുന്നതായി കാണുന്ന വാദ്യപുര
1865 ജൂലായ് 16 ന്, കർമ്മലമാതാവിന്റെ തിരുന്നാൾ ദിനത്തിൽ, പഴയ പള്ളി അതേപടി നിലനിറുത്തികൊണ്ട് പുതിയ പള്ളിക്കുള്ള ശിലാസ്ഥാപനം നടത്തുകയും പരിശൂദ്ധ കർമലമാതാവിന്റെ നാമധേയത്തിൽ പുതിയ പള്ളി പണിയുകയും ചെയ്തു .
ഈ പള്ളികളുടെ മുൻപിൽ ഒരു കൽകുരിശും 7 നിലകളിലായി ഒരു കപ്പേളയും പണിത് 31 ഡിസംബർ 1957 ൽ ആശീർവാദം നടത്തി.
ശില്പകലയിൽ പോർച്ചുഗീസ് പാരമ്പര്യം നിലനിൽക്കുന്നതുകൊണ്ടാകാം രണ്ട് പള്ളികളുടേയും പ്രവേശനകവാടത്തിൽ തോക്കുകളേന്തിയ പട്ടാളക്കാരുടെ ശില്പങ്ങൾ നിർമ്മിച്ചിരിക്കുന്നത്.
ഇവിടെ വരുന്ന വിശ്വാസികൾ ഒരു ആചാരമായി മുകളിൽ കുരിശോടുകൂടിയ ഒരു വലിയ നിലവിളക്കിൽ എണ്ണയൊഴിക്കാറുണ്ട്.
വാഴ്ത്തപ്പെട്ട തേവർപറമ്പിൽ കുഞ്ഞച്ചൻ ഇതേ ഇടവകാംഗമായതിനാൽ, അദ്ദേഹത്തിന്റെ വസ്തുക്കൾ, (റേഷൻ കാർഡ് മുതൽ കിടക്കാൻ ഉപയോഗിച്ചിരുന്ന കട്ടിൽ വരെ) അമൂല്യ വസ്തുക്കളായി ഈ പള്ളിയോട് ചേർന്ന് മറ്റൊരു കെട്ടിടത്തിൽ സൂക്ഷിച്ചിട്ടുണ്ട്.
പണ്ട് കാലത്ത് ദളിത് വിദ്യാർത്ഥികളെ വിദ്യാലയങ്ങളിൽ പ്രവേശിക്കുന്ന പതിവുണ്ടായിരുന്നില്ല.
ഈ പള്ളിയോട് ചേർന്ന് രണ്ടു നിലകളിലായി സ്ഥിതിചെയ്യുന്ന കെട്ടിടത്തിൽ കുഞ്ഞച്ചൻ ദളിത് വിദ്യാർത്ഥികളെ പഠിപ്പിച്ചിരുന്നു.
ഈ രണ്ട് പള്ളികളുടേയും പാഠശാലയുടെയും പ്രാധാന്യം കണക്കിലെടുത്ത് കേരള സർക്കാർ 2007 ജൂലൈയിൽ സംരക്ഷിത സ്മാരകങ്ങളാക്കി പ്രഖ്യാപിച്ച് വിജ്ഞാപനം പുറപ്പെടുവിച്ചിരുന്നു.
ഈ വിജ്ഞാപനം കേരള ഹൈക്കോടതിയുടെ സിംഗിൾ ബെഞ്ച് ശരിവെക്കുകയും ചെയ്തു.
ഇതിനെതിരെ ഇടവക വികാരി നൽകിയ അപ്പീൽ ഡിവിഷൻ ബെഞ്ച് തള്ളി.
പള്ളിപൊളിച്ച് പുതിയതു പണിയാനുള്ള ഇടവക വികാരിയുടെ നീക്കത്തിനെതിരെ ഇതിനിടയിൽ ഇടവകയിൽ നിന്നുതന്നെ എതിർപ്പുണ്ടായി.
2009-ൽ ഇരുപള്ളികളും സ്മാരകങ്ങളാക്കി പ്രഖ്യാപിച്ചുകൊണ്ടുള്ള കേരള സർക്കാറിന്റെ അന്തിമ വിജ്ഞാപനം വന്നു.
തുടർന്ന് സുപ്രീംകോടതിയിൽ ഡിവിഷൻ ബെഞ്ച് വിധിക്കെതിരെ അപ്പീലിൽ തൽസ്ഥിതി തുടരാനും നിർദ്ദേശമുണ്ടായി.
ഇതുമായി ബദ്ധപ്പെട്ട കേസ് സുപ്രീം കോടതിയിൽ തുടരുകയാണ്.
അവലംബം പുറത്തേക്കുള്ള കണ്ണികൾ Ramapuram Church എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പള്ളിയുടെ സഭാതല വെബ്സൈറ്റ്
രാമപുരം പുഴ
കേരളത്തിലെ കണ്ണൂർ ജില്ലയിലെ ഒരു ചെറിയ നദിയാണു് രാമപുരം പുഴ.
19 കിലോമീറ്റർ മാത്രമാണിതിന്റെ നീളം.
പഴയങ്ങാടിയിലെ രാമപുരത്തു് കൂടി ഒഴുകുന്നതിനാലാണു് ഈ പേരു് വന്നതു്.
ഏഴിമലയോടടുത്തു് രണ്ടായി പിരിഞ്ഞു് ഒരു ഭാഗം പാലക്കോടു് പുഴയായി കടലിൽ ചേരുന്നു.
മറ്റേ കൈവഴി പെരുമ്പ പുഴയിലും ചേരുന്നു.
പലയിടത്തും തടയണ കെട്ടിയതിനാൽ, ഒഴുക്കു് നിലച്ചു്, ജീർണ്ണാവസ്ഥയിലായ ഇതിന്റെ നിലനിൽപു് അപകടത്തിലാണു്.
രാമപുരം പുഴ ഏതാണ്ട് രണ്ട് കിലോമീറ്റർ ദൂരം ഒഴുകി വയലപ്ര പരപ്പിനോട് ചേരുകയും വീണ്ടും ചെമ്പല്ലിക്കുണ്ട് പുഴയായി രണ്ട് കിലോമീറ്റർ ദൂരം  ഒഴുകിയാണ് പാലക്കോട് പുഴയാകുന്നത് .
രാമപാണിവാദൻ
സാഹിത്യത്തിലും ശാസ്ത്രത്തിലും ഒരേപോലെ പ്രതിഭ തെളിയിച്ച കേരളീയനാണ് രാമപാണിവാദൻ .
കുഞ്ചൻ നമ്പ്യാരും രാമപാണിവാദനും ഒരാളാണെന്നു അഭിപ്രായമുണ്ട്.
ഭാഷാചമ്പുക്കൾ എന്ന പുസ്തകത്തിൽ രാമപാണിവാദന്റെ ദൗർഭാഗ്യമഞ്ജരി എന്ന നാടകത്തെ ക്കുറിച്ച് ചിന്തിക്കുമ്പോൾ ഉള്ളൂർ കുഞ്ചനെ പോലെ പാണീവാദനും ഹാസ്യരസം കൈകാര്യ്ം ചെയ്തിട്ടുണ്ടെന്നും അതുകൊണ്ടുതന്നെ രണ്ടാളും ഒന്നുതന്നെ എന്നു സമർത്ഥിച്ചുകൊണ്ട് ഇങ്ങനെ പറയുന്നു.
""മണിപ്രവാളകവിതയെ പ്രകടമായി പരിഹസിക്കുന്ന ഒരു ഏകാങ്കനാടകമാണു് ദൌർഭാഗ്യ മഞ്ജരി.
രാമപാണിവാദപ്രണീതമെന്നു പുറത്തെഴുതീട്ടുള്ളതും മൂന്നു ഹാസ്യകൃതികളടങ്ങീട്ടുള്ളതുമായ ഒരു താളിയോല ഗ്രന്ഥം ഈയിടയ്ക്കു കണ്ടുകിട്ടീട്ടുണ്ട്.
ആ കൃതികളിൽ രണ്ടെണ്ണം സംസ്കൃതവും ഒന്നു ഭാഷയുമാകുന്നു.
ഭാഷാ കൃതിയാണു് ദൌർഭാഗ്യമഞ്ജരി.
അതിന്റെ ആരംഭമത്രേ അടിയിൽ ചേർക്കുന്നതു്.
നാന്ത്യന്തേ തതഃ പ്രവിശ്യതി സൂത്രധാരഃ.
സൂത്ര (പരിക്രമ്യ സപ്രശ്രയമഞ്ജലിം ബധ്വാ [അണിയറാ- മവലോക്യ)-ആർയ്യേ, ഇതസ്താവൽ.
(പ്രവിശ്യ) നടീ-ഞാനിയഹ്മി.
സൂത്ര-ആര്യേ നമ്മുടെ നാട്യപ്രയോഗം കാൺകയി- ലാഗ്രഹണീ പരിഷദേഷാ.
എങ്കിൽ തുടങ്ങ്യതാം.
ഇങ്ങനെ വേറെയും സംസ്ക്രതീകൃതഭാഷാരൂപങ്ങൾ അതിലുണ്ട്.
ചില ശ്ലോകങ്ങൾ താഴെ ചേർക്കുന്നു.
"പാണ്ഡിത്യരാജ്യപരദേവത വെല് ക വൈല- ക്ഷണ്യങ്ങളൊക്കെ വിളയാടുക വിശ്വലോകേ; വർദ്ധിക്ക ദുർമ്മഹിമ ഭള്ളു കുളം വിശേഷാൽ ചന്ദ്രോദയേ ജലധിവീചികളെന്ന പോലെ."
ഈ രാമപാമിവാദനെപ്പറ്റിയാണു് ഹാസ്യരസമെന്നാൽ എന്തെന്നറിഞ്ഞികൂടാത്ത കവിയെന്നും തന്നിമിത്തം കുഞ്ചനിൽനിന്നു ഭിന്നനെന്നും ചിലർ ശപഥം ചെയ്യുന്നതു്.
ഉള്ളൂർ തെന്റെ ഭാഷാ ചമ്പുക്കൾ എന്ന പുസ്തകത്തിൽ  "രാമപാണിവാദന്റെ ഭാഗവതചമ്പു മറ്റൊരു മനോഹരമായ കാവ്യമാകുന്നു. രാമപാണിവാദൻ കൊല്ലം ഒൻപതാം ശതകത്തിന്റെ പൂർവ്വാർദ്ധത്തിൽ ജീവിച്ചിരുന്നു. ഭാഗവത ചമ്പുവിൽ ദശമസ്ക്കന്ധത്തിന്റെ ആരംഭം തുടങ്ങിയുള്ള കഥയാണ് പ്രതിപാദിക്കപ്പെടുന്നത്. മുചുകുന്ദമോക്ഷംവരെയുള്ള ഏഴു സ്തബകങ്ങളേ ഞാൻ കണ്ടിട്ടുള്ളൂ" എന്നു പ്രസ്താവിക്കുന്നു.
പതിനേഴോളം സ്തോത്രകാവ്യങ്ങളും അദ്ദേഹം രചിച്ചിട്ടുണ്ട്.
കൃതികൾ മദനകേതു ചരിതം.
(പ്രഹസനം) വൃത്തവാർത്തികം രാഘവീയം മഹാകാവ്യം വിഷ്ണുവിലാസം കാവ്യം മുകുന്ദശതകം ശ്രീരാമപഞ്ചശതി സീതാരാഘവം നാടകം ഭാഗവതം ചമ്പു ദൗർഭാഗ്യമഞ്ജരി നൃത്തം ജ്യോതിഷം അവലംബം
രാമപുരം, കണ്ണൂർ ഇംഗ്ലീഷ് വിലാസം https://ml.wikipedia.org/wiki/Ramapuram_(Kannur) രാമപുരം അപരനാമം: രാമപുരം ലുവ പിഴവ് ഘടകം:Location_map-ൽ 522 വരിയിൽ : Unable to find the specified location map definition: " Module:Location map/data/India Ezhimala " does not exist രാമപുരം 12°02′57″N 75°15′58″E ﻿ / ﻿ 12.04917°N 75.26622°E ﻿ / 12.04917; 75.26622 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കണ്ണൂർ ഭരണസ്ഥാപനം(ങ്ങൾ) മാടായി, ഏഴോം പഞ്ചായത്തുകൾ ' ' ' വിസ്തീർണ്ണം കണക്കാക്കിയിട്ടില്ല ചതുരശ്ര കിലോമീറ്റർ ജനസംഖ്യ കണക്കാക്കിയിട്ടില്ല ജനസാന്ദ്രത കണക്കാക്കിയിട്ടില്ല/ ച.
കണ്ണുർ ജില്ലയിലെ കണ്ണൂർ താലൂക്കിൽ സ്ഥിതിചെയ്യുന്ന ഒരു ചെറിയ സ്ഥലമാണ് രാമപുരം .
കേരളത്തിലെ ചെറിയ നദികളിൽ ഒന്നായ രാമപുരം പുഴ ഈ സ്ഥലത്തിലൂടെ ഒഴുകുന്നു.
ഇവിടെ ഒരു മഹാവിഷ്ണു ക്ഷേത്രവും സ്ഥിതി ചെയ്യുന്നുണ്ട്.
വളരെ പണ്ട് ഈ സ്ഥലം കടലിനുള്ളിലായിരന്നു അതിർത്തി വടക്ക് : കൊത്തികുഴിച്ച പാറയും ഉച്ചൂളി കുന്നും തെക്ക് : അടുത്തിലയും രാമപുരം പുഴ പടിഞ്ഞാറ് : വയലപ്ര കിഴക്ക് : ശ്രീസ്ഥ
രാമപുരം, കോട്ടയം ഇംഗ്ലീഷ് വിലാസം https://ml.wikipedia.org/wiki/Ramapuram,_Kottayam
9°47′47″N 76°39′36″E ﻿ / ﻿ 9.7963542°N 76.6600227°E ﻿ / 9.7963542; 76.6600227 കേരളത്തിൽ കോട്ടയം ജില്ലയിലെ ഒരു ചെറിയ പട്ടണമാണ് രാമപുരം .
കേരളത്തിൽ ഇതുകൂടാതെ ആലപ്പുഴ ജില്ലയിലും മലപ്പുറം ജില്ലയിലും തിരുവനന്തപുരം ജില്ലയിലും ഓരോ രാമപുരം ഉണ്ട്.
രാമപുരം എന്ന സ്ഥല നാമത്തിനു പിന്നിൽ ഭഗവാൻ ശ്രീരാമന്റെ പ്രതിഷ്ഠയുള്ള പുരാതനക്ഷേത്രമാണ്.
നൂറ്റാണ്ടുകൾക്കുമൂൻപ്മുതലേ കേഴ്വികേട്ട രാമപുരം ഗ്രാമത്തിന്റെകിഴക്കുഭാഗത്തു  മരങ്ങാടും വെള്ളിലാപ്പിള്ളിയും തെക്കുഭാഗത്തു കൊണ്ടാടും പടിഞ്ഞാറുഭാഗത്തു കൂടപ്പുലവും അമനകരയും വടക്കുഭാഗത്തു നീറന്താനം കൂറിഞ്ഞി കരകളും സ്ഥിതിചെയ്യുന്നു.
എംസീ റോഡ് എന്ന പേരുകേട്ട പഴയ പ്രധാന പാതയിൽ  ഉള്ള എറണാകുളം ജില്ലയുടെ തെക്കേ അറ്റത്തുള്ള കൂത്താട്ടുകുളം പട്ടണത്തിൽ നിന്നുമുള്ള ഒരു പ്രധാന പാത രാമപുരം വഴി കടന്നു പാലാവരെ എത്തുന്നു.
കൂത്താട്ടുകുളത്തിനും പാലായ്ക്കും ഏതാണ്ടു മദ്ധ്യേ ആണു രാമപുരം എന്നു പറയാം.
രാമപുരത്തുനിന്നു പാലായ്ക്കു 12 കിലോമീറ്ററും കൂത്താട്ടുകുളത്തിനു 10 കിലോ മീറ്ററും ദൂരം ഉണ്ട്.
രാമപുരം ഇന്നു പഴയ ഗ്രാമമല്ല, ഒരു ചെറിയ പട്ടണമാണ്.
ഒരു പഞ്ചായത്താണ്, പഞ്ചായത്തിന്റെ ആസ്ഥാനമാണ്.
എന്നാലും മലകളും നിരപ്പായ പ്രദേശങ്ങളും തോടുകളും വയലുകളും തോട്ടങ്ങളും നിറഞ്ഞ ഒരു കാർഷി‍കമേഖലയാണ്.
കുറിഞ്ഞി കോട്ടമലകൾ രാമപുരത്തിന്റെ കാലാവസ്ഥയെ സ്വാധീനിക്കുന്ന മലനിരകളാണ്.
ഈ മലനിരകൾ
കോട്ടയം, ഇടുക്കി ജില്ലകളെ വേർതിരിക്കുന്നു.
രാമപുരത്തെ തന്നെ ആദ്യ ജനവാസ അവശേഷിപ്പുകൾ ഈ മലനിരക്ക് താഴ്വവാരത്തുള്ള കുറിഞ്ഞി വനദുർഗ്ഗാലയത്തിൽ കാണുവാൻ സാധിക്കും.
BC 1000 ത്തിനും AD 500 നും ഇടയിലുള്ള 9 മുനി അറകൾ
ആർക്കിയോളജിക്കൽ സർവ്വേ ഓഫ് ഇന്ത്യ കണ്ടെത്തിയിട്ടുണ്ട്.
ഈ മലനിരകളിൽ അപൂർവ്വങ്ങളിൽ അപൂർവ്വമായ നിരവധി സസ്യങ്ങളും ജീവജാലങ്ങളുമുണ്ട് എന്ന് പല പഠനങ്ങളിലുംകണ്ടെത്തിയിരിക്കുന്നു.
കേരളം കണ്ട പരിസ്ഥിതി സംരക്ഷണ സമരങ്ങളിൽ മുൻ നിരയിൽ തന്നെ ഇടം നേടിയ കോട്ടമല സംരക്ഷണ സമരo രാമപുരത്തിന്റെ ചരിത്രത്താളുകളിൽ  രേഖപ്പെടുത്തപ്പെട്ട ഒന്നാണ്.
രാമപുരം, ഭഗവാൻ ശ്രീരാമന്റെ പ്രതിഷ്ഠയുള്ള ക്ഷേത്രം കൊണ്ട്, പുണ്യ പ്രസിദ്ധമാണ്‌.
(സ്ഥലനാമത്തിനു കാരണവും ഈ രാമക്ഷേത്രമാണ്) സമീപ പ്രദേശങ്ങളായ കൂടപ്പുലത്തു ശ്രി ലക്ഷ്മണന്റെയും അമനകരയിൽ ശ്രീ ഭരതന്റെയും മേതിരിയിൽ ശ്രീ  ശത്രുഘ്നന്റെയും ക്ഷേത്രങ്ങൾ സ്ഥിതിചെയ്യുന്നു.
ഈ നാലു ക്ഷേത്രങ്ങളും ഒരേസമയത്ത്, ഒരേ ദിവസം തന്നെ ദർശനം (നാലമ്പല ദർശനം)നടത്തുന്നതു വളരെ ശ്രേഷ്ഠമായി കരുതുന്നു.
കർക്കടകത്തിൽ ധാരാളം ഭക്തർ ഇത് അനുഷ്ഠിച്ചുവരുന്നുണ്ട്.
പ്രസിദ്ധമായ പള്ളിയമ്പുറം മഹാദേവക്ഷേത്രം ശ്രീരാമക്ഷേത്രത്തിൽ നിന്നും ഒരുകിലോമീറ്റർ  അകലെ സ്ഥിതിചെയ്യുന്നു.
രാമപുരത്ത് പുരാതനമായ രണ്ട് ക്രിസ്ത്യൻ പള്ളികളുണ്ട് .
അടുത്തകാലത്തായി ഈ പള്ളികൾ പൊളിക്കണം എന്ന് ഒരു വിവാദമുണ്ടായിരുന്നു.
സെന്റ് അഗസ്റ്റിന്റെ പേരിലുള്ള ഒരു ചെറിയ പള്ളിയും പരിശുദ്ധ മാതാവിന്റെ ഒരു വലിയ പള്ളിയുമാണ് രാമപുരത്തെ ഇരട്ട പള്ളികൾ.
സെന്റ് അഗസ്റ്റിന്റെ പള്ളി 1450 -ൽ നിർമ്മിച്ചതാണെങ്കിൽ പരിശുദ്ധമറിയത്തിന്റെ പള്ളി 1864 -ൽ നിർമ്മിച്ചതാണ് .
അഞ്ചു നൂറ്റാണ്ടിന്റെ സുറിയാനി ക്രിസ്ത്യാനി പാരമ്പര്യമുണ്ട് രാമപുരത്തിന് .
ആർച്ച് ബിഷപ്പായിരുന്ന അലെക്സിസ് ഡി മെനെസിസ് വിശുദ്ധ മറിയത്തിന്റെ പേരിലുള്ള ചെറിയ പള്ളി സെന്റ് അഗസ്റ്റിനായി സമർപ്പിക്കുകയായിരുന്നു.
ഇവിടെ നിന്നാണ് കൊടുങ്ങല്ലൂരിന്റെ ഗവർണ്ണർ ആയിരുന്ന പാറേമ്മാക്കൽ തോമ്മാക്കത്തനാർ സുറിയാനി ക്രിസ്ത്യാനി സമൂഹത്തെ ഭരിച്ചത്.
അദ്ദേഹത്തിന്റെ ഭൌതീകാവശിഷ്ടങ്ങൾ ഈ പള്ളി പരിസരത്താണ് അടക്കിയിരിക്കുന്നത്.
വിശുദ്ധ തേവർ പറമ്പിൽ‍ കുഞ്ഞച്ചന്റെ ഭൌതീകാവശിഷ്ടങ്ങൾ അടക്കിയിരിക്കുന്നതും ഇവിടെത്തന്നെ.
വാഴ്ത്തപ്പെട്ടവനായി പ്രഖ്യാപിക്കപ്പെട്ട തേവർ പറമ്പിൽ അച്ചന്റെ കുരിശടി സന്ദർശിക്കുവാൻ ധാരാളം വിശ്വാസികൾ എല്ലാ വർഷവും ഇവിടെ എത്തുന്നു.
പള്ളി കെട്ടിടങ്ങൾ ആദ്യകാല വിദേശാധിപത്യത്തിൽ വ്യാപകമായിരുന്ന ഒരു പ്രത്യേക വാസ്തുവിദ്യാ ശൈലിയിലാണ് തീർത്തിരിക്കുന്നത്.
പോർച്ചുഗീസ് (പറങ്കി) വാസ്തുവിദ്യാ ശൈലിയുടെ മുകളിൽ പേർഷ്യൻ വാസ്തുവിദ്യാ ശൈലിയുടെ സ്വാധീനം  പ്രകടമായി കാണാം.
ഈ പള്ളികളിലെ റോമൻ തൂണുകളും വരാന്തയും പ്രൌഢമായ ഗതകാലത്തിന്റെ ശേഷിപ്പുകളാണ്.
പ്രശസ്തരായ രാമപുരത്തുകാർ
കുചേലവൃത്തം  വഞ്ചിപ്പാട്ടിന്റെ രചയിതാവായ രാമപുരത്തുവാരിയരുടെ ജന്മഗൃഹം ശ്രീരാമക്ഷേത്രത്തിന്റെ തൊട്ടടുത്തു തന്നെയായിരുന്നു.
ആ സ്ഥാനത്തു ഇന്നു അദ്ദേഹത്തിന്റെനാമത്തിൽ ഒരു യു. പി. സ്കൂൾ പ്രവർത്തിക്കുന്നുണ്ട്.
വിഖ്യാത കവി കൃഷ്ണൻ പറപ്പിള്ളിയും പ്രസിദ്ധ കഥാകാരി ലളിതാംബിക അന്തർജനവും  ആദ്യത്തെ യാത്രാവിവരണകർത്താവായ ഗോബര്ണ‍ദോറച്ചനും[മുൻപു പറഞ്ഞിരിക്കുന്ന പാറേമ്മാക്കൽ തോമ്മാക്കത്തനാർ] ദീർഘകാലം മേഘാലയ ഗവർണർ ആയിരുന്ന ശ്രീ. എം.എം.ജേക്കബ്ബ് എന്നിവർ  രാമപുരത്തിന്റെ യശസിനു കാരണമായിട്ടുണ്ട്.
1905 ജനുവരി 1 ന് ജനിച്ച് 113-ാം വയസിൽ 2018 ഏപ്രിൽ 4 ന് അന്തരിച്ച പത്മനാഭ മാരാർ.
അച്ഛൻ ശങ്കര മാരാർ.
രാമപുരം ശ്രീ രാമസ്വാമി ക്ഷേത്രത്തിൽ 8-ാം വയസു മുതൽ മരിക്കുന്നതു വരെ 104 വർഷം ഇടയ്ക്ക കൊട്ടി.
രേഖകളുടെ അഭാവത്തിൽ ഇദ്ദേഹത്തിന് ഗിന്നസ് റെക്കോഡിൽ സ്ഥാനം നേടാനായില്ല.
അവലംബം ↑ Ramapuram, Kottayam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രാമന്തളി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Ramanthali_Gramapanchayat രാമന്തളി ഗ്രാമപഞ്ചായത്ത് രാമന്തളി ഗ്രാമപഞ്ചായത്ത് 12°04′24″N 75°11′04″E ﻿ / ﻿ 12.0734411°N 75.1844001°E ﻿ / 12.0734411; 75.1844001 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കണ്ണൂർ വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം പയ്യന്നൂർ ലോകസഭാ മണ്ഡലം കാസർഗോഡ് ഭരണസ്ഥാപനങ്ങൾ പ്രസിഡന്റ് മീത്തൽ മഹ്മ്മൂദ് ഹാജി വൈസ് പ്രസിഡന്റ് സെക്രട്ടറി വിസ്തീർണ്ണം 29.99 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 21325 ജനസാന്ദ്രത / ച.
കണ്ണൂർ ജില്ലയിലെ പയ്യന്നൂർ ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ രാമന്തളി ഗ്രാമപഞ്ചായത്ത് .
രാമന്തളി വില്ലേജുപരിധിയിലുൾപ്പെടുന്ന രാമന്തളി ഗ്രാമപഞ്ചായത്തിനു 29.99 ചതുരശ്ര കിലോമീറ്റർ വിസ്തീർണ്ണമുണ്ട്.
15 വാർഡുകളുള്ള ഈ പഞ്ചായത്തിന്റെ അതിരുകൾ വടക്കുഭാഗത്ത് കവ്വായി പുഴയും, പയ്യന്നൂർ മുനിസിപ്പാലിറ്റിയും, കിഴക്കുഭാഗത്ത് പുതിയ പുഴയും, പയ്യന്നൂർ മുനിസിപ്പാലിറ്റിയും, കുഞ്ഞിമംഗലം , ചെറുതാഴം , മാടായി പഞ്ചായത്തുകളും, തെക്കും, പടിഞ്ഞാറും ഭാഗങ്ങളിൽ അറബിക്കടലുമാണ്.
1935-1936 കാലത്താണ് രാമന്തളി പഞ്ചായത്ത് രൂപംകൊണ്ടത്.
ഉത്തര മലബാറിലെ ദേശീയ പ്രസ്ഥാന നേതാക്കളിലൊരാളായിരുന്ന സി.എച്ച്.ഗോവിന്ദനായിരുന്നു രാമന്തളി പഞ്ചായത്തിന്റെ ആദ്യപ്രസിഡന്റ്.